hyperthermie Archives - Oldtimers in Auto Motor Klassiek
All posts tagged "hyperthermie"
Dolf Peeters | 30 juni, 2015
Cabriorijders M/V: Opgepast!
Cabriorijders M/V: Opgepast! Oververhitting is gevarlijk! Grenslyn-persoonlikheidsversteuring - Wikipedia
Grenslyn-persoonlikheidsversteuring ("Borderline Personality Disorder") was voorheen ook Grensgraad Persoonlikheidsversteuring genoem.
1 Wat is 'n persoonlikheidsversteuring?
1.1 'n Persoonlikheidsversteuring moet aan die volgende kriteria voldoen
2 Wat is grenslyn-persoonlikheidsversteuring?
2.1 Wanneer ly iemand aan grenslyn-persoonlikheidsversteuring?
Wat is 'n persoonlikheidsversteuring?[wysig | wysig bron]
'n Persoonlikheidsteuring is 'n volgehoue sielkundige en gedragspatroon wat beduidend anders is as wat die samelewing van die persoon verwag. Dit verskil van ander diagnoseerbare versteurings in die opsig dat dit “deel” is van 'n persoon en nie iets wat die persoon “onder lede” het nie. Persoonlikheidsversteurings kom onder ongeveer 10% van die bevolking voor. Dit is dus belangrik om eers te verstaan wat 'n persoonlikheidsversteuring is vóór daar na spesifieke versteurings gekyk word.
'n Persoonlikheidsversteuring moet aan die volgende kriteria voldoen[wysig | wysig bron]
Twee van die volgende areas moet geaffekteer word:
Denke: hoe daar bv. oor self en ander mense of gebeure gedink word
Gevoel: die intensiteit, toepaslikheid, duur of afwesigheid van emosie
Interpersoonlike funksionering: bv. met vriende
Impulskontrole: bv. beheer oor emosies
Hierdie patroon moet “onbuigsaam” en rigied, en oor 'n verskeidenheid van situasies en kontekste, voorkom en 'n beduidende impak op die persoon se werk, verhoudings en ander belangrike areas hê.
Die patroon moet oor 'n lang tyd stabiel voorkom en reeds tydens adolessensie of vroeë volwassenheid begin het.
Die patroon moet ook nie beter verklaarbaar wees deur 'n ander vorm van gemoedsversteuring, mediese kondisie (bv. breinbesering) of as gevolg van middelmisbruik nie.
Wat is grenslyn-persoonlikheidsversteuring?[wysig | wysig bron]
Grenslyn-persoonlikheidsversteuring (GPV) word gekenmerk deur ongewone variasies en dieptes in gemoed. Hierdie gemoedskommelinge kan ernstige negatiewe gevolge in denke en interpersoonlike verhoudings veroorsaak. Die hoofkenmerke van GPV is gevoelens van verwerping, impulsiewe gedrag en onstabiliteit in emosies, interpersoonlike verhoudings en selfbeeld. Dit kom meer algemeen onder vroue voor, en behandeling deur middel van medikasie en psigoterapie kan soms verbetering fasiliteer.
Mense wat onder GPV gebuk gaan, is gereeld besig om hulself en ander te idealiseer óf in hul gedagtes af te kraak. Dit veroorsaak dan 'n wisseling tussen 'n baie hoë agting vir self en ander, tot intense teleurstelling en minagting van self en ander. Selfbeserings en selfdoodpogings kom ook algemeen voor.
Wanneer ly iemand aan grenslyn-persoonlikheidsversteuring?[wysig | wysig bron]
Die volgende simptome is 'n aanduiding dat iemand ly aan grenslyn-persoonlikeheidsversteuring, gegrond op die Diagnostical and Statistical Manual of Mental Disorders (DSM), wat wêreldwyd aanvaar word as die gesaghebbendste bron. (Let asb. daarop dat 'n amptelike diagnose slegs deur 'n gekwalifiseerde persoon gemaak mag word)
GPV word gekenmerk deur 'n volgehoue patroon van onstabiliteit in interpersoonlike verhoudings, selfbeeld en gemoed, asook impulsiwiteit. Dit begin by vroeë volwassenheid, en kom in verskeie situasies voor, soos aangedui deur 5 of meer van die volgende:
Paniekerige pogings om werklike of verbeelde verwerping te vermy
'n Patroon van onstabiele en intense verhoudings wat gekenmerk word deur 'n wisseling tussen ekstreme “aanbidding” en “walging”
'n Duidelike en volgehoue patroon van onstabiele selfbeeld of gevoel oor self
Impulsiwiteit in ten minste twee situasies wat nadelige gevolge kan inhou (bv. oorbesteding, substansmisbruik, roekelose bestuur, seks, ooreet)
Konstante gedagtes oor selfdood, of aanduidings daarvan, of selfbeseringsgedrag
Episodes van emosionele onstabiliteit as gevolg van wisselende gemoed duur gewoonlik 'n paar uur en selde meer as 'n paar dae
Chroniese gevoelens van “leegheid”
Ontoepaslike, intense woede of woedebuie, wat moeilik is om te beheer
Angsverwante paranoïese gedagtes rakende self, of simptome van verlies aan kontak met die werklikheid.
Artikel met toestemming van Louis Awerbuck, kliniese sielkundige.
Ontsluit van "https://af.wikipedia.org/w/index.php?title=Grenslyn-persoonlikheidsversteuring&oldid=1538096"
Die bladsy is laas op 24 Maart 2017 om 13:22 bygewerk.